Meeste finaliste nóg vir Pendorings | Maroela Media
Die Pendoring-beoordelaars, voor, links na regs: Freda Raubenheimer, Molefi Thulo (hoofbeoordelaar), Antoinette Johnson, Zwelakhe Tshabangu and Esté de Beer. Agter, links na regs: Sbu Sitole, Jacque Matthee, Marius van Rensburg, Paul de Klerk, Qingqile Mdlulwa, Susan Aukema and Deon Wiggett (Foto: Verskaf)
Dit is vanjaar die derde keer in Pendoring se 21-jarige bestaan dat meer as 400 reklameskeppers hul advertensie vir dié gesogte beeldjie ingeskryf het, het Wilma de Bruin, mediabestuurder, in 'n verklaring gesê.
Vanjaar het 447 reklame-agentskappe ingeskryf met die oog op 'n Pendoring-trofee.
"Die beoordelaars het drie dae lank gekyk en weer gekyk, geluister en weer geluister om uiteindelik tevrede te wees dat hulle die beste uit al die verdienstelike werk gekies het om bekroon te word. Hulle was dit eens dat dit 'n interessante oefening was om werk in 'n groot verskeidenheid inheemse tale op gelyke voet te beoordeel," het de Bruin gesê.
Die bekroningsaand vind Vrydag 28 Oktober by Vodacom World in Midrand plaas. Kaartjies is nou te koop by Corrie le Roux. Vir meer inligting, stuur 'n e-pos na [email protected] of skakel 011 880 5202. Studente ontvang 25% afslag op kaartjies.